b"\n_START_ARTICLE_\nKamen Rider Decade\n_START_SECTION_\nLakonan\n_START_PARAGRAPH_\nInoue Masahiro yang pernah melakonkan Atobe Keigo dalam pementasan Prince of Tennis telah dipilih untuk melakonkan watak utama Kadoya Tsukasa/Kamen Rider Decade. Turut terlibat ialah Mori Kanna sebagai Hikari Natsumi, pelakon suara Ishibanji Renji sebagai datuk Natsumi, Hikari Eijiro dan Totani Kimito sebagai Kaito Daiki/Kamen Rider Diend. Ahli pelakon yang lain, Okuda Tatsuhito sebagai lelaki misteri, Narutaki. Murai Ryouta telah berlakon sebagai Onodera Yuusuke yang merupakan Kuuga 'baru'.\n_START_SECTION_\nSinopsis\n_START_PARAGRAPH_\nSiri ini mengenai sembilan dunia Kamen Rider Heisei yang pada asalnya wujud secara berasingan kini telah bergabung menjadi satu. Dimensi-dimensi ini menjadi kucar-kacir dan musuh dari setiap dunia mula muncul secara serentak. Kadoya Tsukasa berubah menjadi Kamen Rider Decade untuk melindungi dimensinya dengan menewaskan setiap Kamen Rider dan mendapatkan kuasa mereka. Decade menukarkan kuasa Rider lain kepada kad yang disimpan di dalam tali pinggangnya."